โบรกฯมอง VGI ผ่านจุดต่ำสุด คาดกำไรปี 58/59 กลับมาอู้ฟู้ แนะ “ซื้อ” เป้า 5.9 บ.
โบรกฯมอง VGI ผ่านจุดต่ำสุด คาดกำไรปี 58/59 กลับมาอู้ฟู้ แนะ “ซื้อ” เป้า 5.9 บ.
22 เม.ย. 2558

ผู้สื่อข่าวรายงานว่า ราคาหุ้น บริษัท วี จี ไอ โกลบอล มีเดีย  จำกัด (มหาชน) หรือ VGI ณ เวลา 10.37 น.อยู่ที่ 4.82 บาท ลบ 0.04 หรือ 0.82% โดยเปิดตลาดที่ 4.84 บาท ปรับตัวขึ้นแตะระดับสูงสุดที่ 4.86 บาท และย่อตัวทดสอบจุดต่ำสุดที่ 4.78 บาท มูลค่าการซื้อขาย 40.75 ล้านบาท
 
บล.เอเซีย พลัส  ระบุในบทวิเคราะห์ (22 เม.ย.) ว่า แนะนำซื้อ VGI ราคาเป้าหมาย 5.90 บาท โดยบริษัทเตรียมยกเลิกสัญญากับบิ๊กซี มีผลสิ้นเดือนเม.ย.นี้ เนื่องจากข้อตกลงบางอย่างที่ขัดเงื่อนไขในสัญญา และรวมไปถึงการยกเลิกการทำสื่อในโมเดิร์น เทรดทั้งหมด
ทั้งนี้แม้ฐานกำไรบริษัทจะลดลง แต่หากมองระยะยาวจะช่วยให้บริษัทลดความผันผวนของรายได้และกลับมาเห็นการเติบโตที่ดีอีกครั้ง เพราะรายได้จากสื่อช่องทางที่เหลือยังมีการเติบโตต่อเนื่อง โดยเฉพาะสื่อ BTS ที่แข็งแกร่งสุดจากสื่อทุกช่องทาง ทั้งนี้ ฝ่ายวิจัยได้รวมผลกระทบของปัจจัยดังกล่าวและปรับลดกำไรในปี 2558/59 และ 2559/60 ลง 13% ทั้งนี้ ภายใต้ประมาณการใหม่คาดกำไรปี 2558/59 จะกลับมาเติบโตโดดเด่นอีกครั้ง 38% จากช่วงเดียวกันของปีก่อน และโตต่อเนื่องอีก 20% ในปีหน้า
อย่างไรก็ดี ราคาหุ้นตลอดช่วง 1 เดือนที่ผ่านมาปรับลดลงแรงเกินเหตุถึง 20% ได้ตอบสนองผลกระทบดังกล่าวแล้ว ขณะที่ ปัจจัยพื้นฐานระยะยาวยังแข็งแกร่งมาก จากตำแหน่งผู้นำตลาดเบอร์ 1 สื่อโฆษณานอกบ้านและกึ่งๆผูกขาด พร้อมโอกาสในการซื้อกิจการสื่อโฆษณานอกบ้านในอนาคต กอปรกับ มี Upside จากมูลค่าพื้นฐานใหม่ปี 2558/59 